কলু
তেলী বা কলু একটি পেশাজীবি জনগোষ্ঠীর নাম যারা বিভিন্ন তৈলবীজ থেকে ভোজ্যতেল উৎপাদন করে। তেলবীজ পেষার জন্যে পশুদ্বারা চালিত যে দেশীয় যন্ত্রটি কলুরা ব্যবহার করে তার নাম ঘানি। কলুরা যে পাড়ায় থাকে তাকে বলে কলুটোলা। কলুরা ঘানিতে সরিষা, তিসি, সয়াবিন, সূর্যমুখী, ভেন্না, শুকনো নারিকেল প্রভৃতি উপাদান ভাঙিয়ে তেল তৈরী করে। যারা তেল তৈরী করে তাদেরকে তেলী বলা হয়। বিভিন্ন বিভিন্ন এলাকায় তারা সাউ, মোদী নামে পরিচিত । ঘানি টানবার জন্য কলু বলদ ব্যবহার করে। তাই থেকে "কলুর বলদ" বাগধারাটি এসেছে -- অর্থাৎ সারাদিন একটানা ঘানি টানা যার কাজ।